Mrena
Mrena, obična mrena ili mren (lat. Barbus barbus; barbus = brada) jest vrsta slatkovodnih riba iz porodice Cyprinidae. Sa brojnim srodnicima – pripadnicima roda Barbus - dijeli zajednički naziv "mrene" čiji je tipski predstavnik. U većem dijelu Evrope, kao i u Bosni i Hercegovini, obično se jednostavno označava kao mrena, jer i svi ostali pripadnici ovog roda (sapača, npr.) imaju posebna imena, pa zabuna poznavatelja nije moguća. Ime potiče od četiri strukture koje liče na brkove, koje se nalazi na uglovima usta ribe i služe kao čulo za lociranje hrane.